31995R2196
L 221/1
JURNALUL OFÍCIAL AL UNIUNII EUROPENE
REGULAMENTUL (CE) NR. 2196/95 AL COMISIEI
din 18 septembrie 1995
de modificare a Regulamentului (CEE) nr. 2191/81 privind acordarea unui ajutor pentru achiziționarea de unt de către instituțiile și colectivitățile fără scop lucrativ
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Regulamentul (CE) nr. 1538/95 (2), în special articolul 12 alineatul (3),
întrucât Regulamentul (CEE) nr. 2191/81 (3) al Comisiei, modificat ultima dată de Regulamentul (CE) nr. 455/95 (4), prevede acordarea ajutorului pentru achiziția de unt de către instituții și organizații fără scop lucrativ; întrucât untul din Noua Zeelandă vândut în Regatul Unit poate beneficia de o rată redusă a taxei, dacă sunt îndeplinite condițiile pentru încadrarea acestuia în prima clasă de calitate în statul membru respectiv; întrucât sistemul de import preferențial pentru untul din Noua Zeelandă este consolidat de la 1 iulie 1995 conform Acordului privind agricultura încheiat în cadrul negocierilor comerciale multilaterale ale Rundei Uruguay; întrucât Regulamentul (CE) nr. 1600/95 din 30 iunie 1995 de stabilire a normelor de aplicare a regimurilor de import și a deschiderii contingentelor tarifare pentru lapte și produse lactate (5), modificat de Regulamentul (CE) nr. 1763/95 (6), stabilește rata taxei care se aplică untului din Noua Zeelandă importat în cadrul contingentului tarifar; întrucât, în consecință, Regulamentul (CEE) nr. 2191/81 ar trebui să se modifice;
întrucât măsurile prevăzute în prezentul regulament sunt conforme cu avizul Comitetului de gestionare a laptelui și produselor lactate,
ADOPTĂ PREZENTUL REGULAMENT:
Articolul 1
Articolul 2 alineatul (3) din Regulamentul (CEE) nr. 2191/81 se înlocuiește cu următorul text:
„(3) Ajutorul prevăzut la alineatul (1) nu se acordă suplimentar față de reducerea taxei pentru untul din Noua Zeelandă, prevăzută în anexa I la Regulamentul (CE) nr. 1600/95 (7) al Comisiei. Valoarea ajutorului prevăzut la alineatul (1) se reduce, în consecință, cu valoarea diferenței dintre rata taxei prevăzută de Tariful Vamal Comun pentru unt și rata taxei reduse.
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 18 septembrie 1995.